 Waxaanay silsilad maanseedkani u muuqataa mid ka tarjumaysa dareenka bulshada Somaliland, inkastoo aanay jirin ilaa hadda aragtiyo aad loogu kala duwan yahay oo abwaannada ay iskaga soo hor-jeedaan, haddana waxa muuqata in ay noqon karto silsilad si wayn loogu kala qaybsamo, maaddaama oo Abwaannada badankoodu iskaga Marag-furayaan in Xaaladaha is-biirsaday ee ka jira Somaliland, sida Abaaraha, Sicir-bararka iyo Shaqo laaanta Dalka ka jirta ay Sabab u tahay Xukuumadda, taasi oo Abwaannada qaarkood ku canaananayaan Farxamo-xumo iyo Daacadnimo laaan, halka Abwaannada qaarkoodna ay Meerisyadooda ku soo darayaan Heshiisyada Xukuumddu la gelayso Dalalka Shisheeye ee doonaya inay Maal-geshi ku samaystaan Somaliland. 